"Detail enhancement" е опция, чрез която се визуализират по-чисто детайлите при използването на IM.
Radius - определя радиуса на действие на този ефект - голям радиус, означава, че по-голяма част от сцената ще използва семплинг с висока прецизност, което значи че рендера ще бъде по-бавен и по-точен. От друга страна - малък радиус, значи по-бърз рендер, но не толкова детайлен.
Scale - определя единиците за параметъра Radius. Screen - единиците са брой пиксели от изображението / World - единици в избраната съответна мерна система (mm, cm ... ).
Subdivs - определя броя на допълнителните семпли за детайлите, като процент от вече избраните за IM - стойност 1, значи 100% същата стойност, каквато е избрана за IM (20 в горното изображение).